کوئٹہ : ترجمان حکومت بلوچستان گودی فرح عظیم شاہ پارینے کہ 25 مئی آ یوم تکریم شہداء پاکستان اڈ تننگ نا مسخت ملکی سلامتی، بقاء و امن و ایمنی کن شہید آتا بے کچ قربانی تے خراج تحسین پیش کننگ ءِ۔ اینو نا دے مچ آ قوم تینا حقی ہیرو تا ایصال ثواب کن دعا و اوفتا یاد آتے تازہ کننگ کن خاص ءُ دود اس اڈ ایتک۔ ترجمان صوبائی حکومت پارینے کہ شہید آتا بے کچ قربانی تا سوب آن اینو قوم آجو ءُ فض اسے ٹی دم ہلنگ اٹی ءِ۔ شہید آتا یات گار آتا رکھ و اوفتا خاہوت آتون اُست خواہی، قوم تینا فرض تکک۔ قومی سلامتی کن تروک آ قربانی تا سوب آن عرض پاک نا کنڈ آ اینو کس اس خراب ءُ نظر اسے ٹی خنپک۔
(خ ن)
